Läänemaa edukaim kool saalihokis on Oru
#000000
Läänemaa koolispordiliidu põhikooli saalihokis noppis Oru kolm meistritiitli karikat ja Noarootsi ühe trofee.
#000001
Käesoleva õppeaasta saalihoki turniiridel oli võistlustules kokku 18 võistkonda. Kolmanda kooliastme turniiri võitsid täiseduga nii Oru poisid kui tüdrukud. Kumbki võistkond ei lasknud vastastel endale ühtegi väravat visata. Tüdrukute arvestuses said Oru mängijad lausa kaksikvõidu. Kolmanda koha saavutas Ridala ja neljanda Martna.
#000002
Poiste turniiri teise ja kolmanda koha heitluses oli pingelise päeva lõpus kahe kooli punktiseis tasa, kuid parem väravate vahe andis Noarootsile hõbe- ja Ridalale pronksmedali. Neljanda koha võitles endale välja Taebla, jättes Palivere viiendaks.
#000003
Teise kooliastme tütarlaste turniiri võitis samuti mängugi kaotamata Oru kool. Teisele ja kolmandale kohale käis taas tihe rebimine. Võrdse punktisummaga lõpetasid seekord Nõva ja Noarootsi. Napilt parem väravate vahe andis viimasele hõbemedali. Seega, Nõva teenis kolmanda ja vapralt võidelnud Uuemõisa neljanda koha.
#000004
Sama kooliastme poiste turniiri võitis Noarootsi. Oru oli väljas kahe võistkonnaga, kes jagasid omavahel teise ja kolmanda koha. Üllatuseks võitlesid turniiri kõige nooremad mängijad endale välja hõbemedalid, jättes endast kaks aastat vanemad koolikaaslased kolmandaks. Neljanda koha saavutas Uuemõisa ja viienda Taebla.
#000005
Viimase seitsme aasta jooksul on teise ja kolmanda kooliastme saalihokiturniiri Läänemaal võitnud neljateistkümnel korral Oru ja kümnel korral Noarootsi kool. Ühel korral on tütarlaste turniiri suutnud võita ka Nõva, Taebla ning Lihula. Viimase seitsme aasta jooksul ei ole poeglaste kolmanda kooliastme võistlusel peale Oru ja Noarootsi ükski teine kool finalistide hulka pääsenud.
#000008
Palivere saalijalgpalli karikavõistluse võitis Pärnu Tervis
#000015
Läänemaa naiste saalijalgpalli meister on Taebla
#000016
Algas maakonna parimate sportlaste rahvahääletus
#000017
Rahvaliiga segavolle meister on võistkond „Halukalurid“
#000018
4.-5. märtsil toimuvad Elvas Eesti omavalitsuste talimängud
#000019
Hirmust eduni. Meediasuhtluse 8 reeglit
#000021